钦定古今图书集成/明伦汇编/闺媛典/第001卷 > 《蠡海集》 > 《人身类》
## 钦定古今图书集成/明伦汇编/闺媛典/第001卷 > 《蠡海集》 > 《人身类》

女人产育，哺养以乳，乳之体居经络气血始终之间
也。盖自寅时气始于手太阴肺经，出于云门穴，云门
在乳上，阴阳继续，以行周十二经，至丑时归于足厥阴肝经，入于期门穴，期门在乳下，出于上，入于下，肺
领气，肝藏血，乳正居于其间也。

男得阳气根于子，女得阴气根于午。男子之生也，抱
母向于子，女子之生也，负母向于午也。或曰：“男生必
伏，女生必仰。男气盛于阳，女气盛于阴，背为阳，腹为
阴，观溺水死者可知矣，男伏而女仰。”

“男子气在于阴，女子气在于乳。”《坎》为男位，北在下，《离》
为女位，南在上故也。是以女子之生也，七月而齿，七
岁而龀，二七而天癸至，至七七而天癸绝。

“女子经脉色赤，而乳汁色白，白者金之色也。金为气
化之原，乳为赋气之始，是生养之根也。